text: 29-årig mand dræbt i arbejdsulykke
  12 april 2016 kl. 14.08
  En tømrer har mistet livet efter et fald på seks meter.
  En 29-årig tømrer har tirsdag mistet livet i en arbejdsulykke i Nørre Snede.
  Manden trådte forkert, da han arbejdede på taget af en lagerhal og det resulterede i, at han faldt gennem en tagplade og seks meter ned, hvor han ramte et betongulv.
  Han blev fløjet til Aarhus, men døde på sygehuset.
  De pårørende er underettet.
  Arbejdstilsynet har efterfølgende været ude ved lagerhallen for at undersøge, om alle sikkerhedsbestemmelser har været overholdt.
  